Diari Oficial de la Generalitat Valenciana


Sumari del DOGV 5946, del 03-02-2009 (2009/1034)

Informació pública del Projecte de Reparcel·lació Forçosa de l'Àmbit de l'Actuació Integrada la Vallesa Sud, E.5/06PL.
----------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1034


Data del document
:   21-01-2009

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Informació pública del Projecte de Reparcel·lació Forçosa de l'Àmbit de l'Actuació Integrada la Vallesa Sud, E.5/06PL. [2009/1034]  
Per la present, li signifique que l'alcalde president, en virtut de les atribucions que li atorga la legislació vigent, amb data 12 de gener de 2009, ha dictat la següent Resolució d'Alcaldia número 00273: Informació pública del Projecte de Reparcel·lació Forçosa de l'Àmbit de l'Actuació Integrada la Vallesa Sud, E.5/06PL.  
Vist que mitjançant un acord del Ple de la corporació municipal, celebrat el dia 27 de desembre de 2007, es va aprovar i adjudicar el programa d'actuació integrada de l'àmbit denominat la Vallesa Sud, que comprén les originàries unitats d'execució V1 a V3 del pla general d'ordenació urbana de 1992.  
Vist que l'agent urbanitzador de l'esmentat àmbit, l'entitat Elecnor, SA, amb data 2 de gener de 2009, registre d'entrada número 0001, ha presentat projecte de reparcel·lació forçosa de l'àrea de repartiment corresponent a la actuació integrada citada.  
L'esmentada documentació se subjectarà als següents condicionants, que hauran de estar recollits expressament en la documentació que siga objecte de l'acord d'aprovació definitiva de la reparcel·lació:  
En el cas d'aquelles finques d'aportació que no estiguen íntegrament incloses dins de l'àmbit del projecte de reparcel·lació, s'haurà d'especificar la superfície de la resta de finca matriu que es manté.  
En el cas de les parcel·les de resultat INA-3.4, INA-4.1 i INA-4.2, haurà d'arreplegar-se en cada unes de les fitxes corresponents la consideració que figura en la pàgina 57 de la memòria sobre les parcel·les esmentades.  
En el document de VII, referent a la fixació de les quotes d'urbanització, s'haurà d'especificar en cada una de les nou quotes previstes, el percentatge de l'import total que es pretén certificar i el marge d'oscil·lació màxim a l'alça o a la baixa que es pot produir en aquests imports en funció d'alló que realment es presente a certificació i s'aprove per l'Ajuntament (que és el que realment es passarà al cobrament dels propietaris).  
Aquells condicionants que resulten de l'informe dels servicis tècnics municipals que s'emetrà durant la instrucció de l'expedient de reparcel·lació.  
Atés que el projecte de reparcel·lació haurà d'ajustar-se a les actuacions prèvies a la corresponent aprovació, seguint les pautes de l'article 169 i següents de la Llei 16/1995, Urbanística Valenciana, en relació amb els articles 394 i següents del Reglament d'Ordenació i Gestió Territorial i Urbanística.  
Atés que l'alcalde president ostenta, entre altres, les atribucions per al tràmit dels instruments de gestió, d'acord amb les previsions de l'apartat J de l'article 21 de la Llei 7/1981, de 2 d'abril, de Bases de Règim Local.  
Atés que mitjançant la Resolució de l'Alcaldia de data 21 de juny de 2007, número de resolució 1142, es va resoldre delegar en el regidor de Política Territorial i Sostenibil.itat, l'obertura de períodes d'informació pública d'instruments de gestió urbanística.  
A la vista del que s'ha exposat, es resol:  
Primer. Sotmetre al tràmit d'informació pública el projecte de reparcel·lació de l'actuació integrada denominada la Vallesa Sud (originàries V1 a V3 del Pla General d'Ordenació Urbana de Sagunt de 1992), presentat per l'agent urbanitzador Elecnor, SA, en aquest Ajuntament en data 2 de gener de 2009, registre d'entrada número 0001, per mitjà d'un edicte publicat en el Diari Oficial de la Comunitat Valenciana, assenyalant la possibilitat de formular al·legacions, per qualsevol interessat, durant el termini d'un mes comptador des de la publicació.  
Segon. Remetre notificació amb el seu contingut als titulars registrals i cadastrals afectats per l'actuació.  
Sagunt, 21 de gener de 2009.- L'alcalde: Alfredo Castelló Sáez.